Diari Oficial de la Generalitat Valenciana


Sumari del DOGV 7257, del 17-04-2014 (2014/3352)

Desistiment de la licitació número CNMY14/DGJ/07. Contractació de les obres de reparació d'anomalies de la instal·lació de baixa tensió de diverses seus judicials de la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/3352


Data del document
:   01-04-2014

Organisme emissor
:   Conselleria de Governació i Justícia

Tipus de document
:   Anunci

Anàlisi jurídica

 Descriptors 

:   * Conselleria de Governació i Justícia
    * adjudicació de contracte administratiu
    * contracte d'obres

Desistiment de la licitació número CNMY14/DGJ/07. Contractació de les obres de reparació d'anomalies de la instal·lació de baixa tensió de diverses seus judicials de la Comunitat Valenciana. [2014/3352]  
Antecedents de fet  
  
Primer. Per mitjà de la Resolució de 30 de gener de 2014, es va aprovar l'expedient de contractació de les obres de reparació d'anomalies de la instal·lació de baixa tensió de diverses seus judicials de la Comunitat Valenciana, en el que ha de regir el plec tipus de clàusules administratives particulars, per un import de cinc-cents dèsset mil cent cinquanta-set euros amb quaranta cèntims (517.157,40 ?), IVA inclòs, amb càrrec a les següents aplicacions pressupostàries del pressupost de gastos de la Generalitat per a l'exercici 2014:  
Segon. L'anunci de licitació es va publicar en el Diari Oficial de la Comunitat Valenciana núm. 7221, de 22 de febrer de 2014.  
  
Tercer. La Direcció General de Justícia, en data 7 de març de 2014, ha emés un informe en què justifica la necessitat de modificar l'annex I del plec de característiques particulars de l'esmentat expedient ja que:» s'ha detectat en el punt 7, apartat 2.c), una contradicció en els requisits exigits als licitadors, i que es reproduïx a continuació:  
  
«c) Altres requisits específics  
Els licitadors, per mitjà d'una declaració de conformitat amb l'article 54 TRLCP, hauran d'acreditar:  
- Inscripció en el Registre d'Empreses Instal·ladores de la Classe B, del Servici Territorial de Indústria i Energia de València, per a complir l'Orde de 31 de gener de 1990, de la Conselleria d'Indústria Comerç i Turisme (DOGV 1277, 03.04.1990), sobre el manteniment i la inspecció periòdica d'instal·lacions elèctriques en locals de pública concurrència.  
  
- Certificat d'empresa instal·ladora per a instal·lacions de baixa tensió, expedit per l'òrgan competent de la comunitat autònoma on radique el domicili social de l'empresa, segons l'article 7 del Reial Decret 560/2010, de 7 de maig, pel qual es modifiquen diverses normes reglamentàries en matèria de seguretat industrial per a adequar-les a la Llei 17/2009, de 23 de novembre, de modificació de diverses lleis per a adaptar-les a la Llei sobre el lliure accés a activitats de servicis i l'exercici d'esta, pel qual es modifica el Reial Decret 842/2002, de 2 d'agost, pel qual s'aprova el Reglament Electrotècnic per a Baixa Tensió.»  
  
La legislació actual en matèria de lliure accés a les activitats de servicis i l'exercici d'esta (Llei 17/2009), encara que no deroga expressament l'obligatorietat de la inscripció de les empreses en els registres de les comunitats autònomes on es realitzarà el servici, tal com s'exigia anteriorment i que justificava allò requerit en el pretés procediment selectiu, sí que ho contradiu.  
Davant de la possible incompareixença d'aquelles empreses que no estiguen inscrites en el registre mencionat, pel fet de ser d'unes altres comunitats autònomes o estrangeres; al ser este registre innecessari i inexistent d'acord amb l'actual legislació en esta matèria, i per a aconseguir no vulnerar el principi de lliure concurrència, en tot moment perseguit, se sol·licita el desistiment del procediment referit.»  
  
  
Fonaments de dret  
  
D'acord amb el que establix l'article 155 del text refós de la Llei de Contractes del Sector Públic, l'òrgan de contractació podrà acordar el desistiment del procediment abans de l'adjudicació, en virtut d'una infracció no esmenable de les normes de preparació del contracte o de les reguladores del procediment d'adjudicació.  
  
Fent ús de les atribucions concedides per l'article 28, apartat l), de la Llei 5/1983, de 30 de desembre, del Consell, resolc:  
  
Primer  
Desistir del procediment d'adjudicació de les obres de reparació d'anomalies de la instal·lació de baixa tensió de diverses seus judicials de la Comunitat Valenciana per una incorrecció de l'annex I del plec de característiques administratives particulars, ja que hi ha contradicció entre la legislació actual en matèria de lliure accés a les activitats de servicis i l'exercici d'esta (Llei 17/2009) i el punt 7, apartat 2.c) de l'annex I de l'esmentada licitació.  
  
Segon  
Que s'anul·le la retenció del crèdit realitzada per un import de cinc-cents dèsset mil cent cinquanta-set euros amb quaranta cèntims (517.157,40 ?), IVA inclòs, amb càrrec a les següents aplicacions pressupostàries del pressupost de gastos de la Generalitat per a l'exercici 2014:  
Tercer  
Notificar esta resolució als licitadors que van participar en el procediment.  
  
Contra esta resolució es podrà interposar un recurs potestatiu de reposició en el termini d'un mes, davant d'este òrgan, en el Registre General de la Conselleria de Governació i Justícia, ubicada al carrer de Castán Tobeñas, número 77, 46236, de València, o, si és el cas, directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats, en ambdós casos, a partir del primer dia hàbil següent a la notificació d'esta resolució. Tot això, sense perjuí que s'utilitze qualsevol altra via que es considere oportuna.  
  
València, 1 d'abril de 2014.- El conseller de Governació i Justícia: Serafín Castellano Gómez.